Austronēziešu valodas

Austronēziešu valodas ir valodu saime, kas izplatīta galvenokārt Dienvidaustrumāzijā un Okeānijā. Uzskata, ka šī valodu saime cēlusies no Taivānas (kas pazīstama arī kā Formoza). Pie tās pieder vairāk nekā 1000 valodu jeb apmēram viena piektā daļa no visām pasaules valodām. Daudzas saimes valodas ir tuvu radniecīgas un līdzīgas, pastāv vairāki dialektu kontinuumi, tāpēc ir grūti noteikt robežas starp dažādiem saimes atzariem.